23-åringen, som er sønn av Jan Åge Fjørtoft, ble sent i går kveld norsk tid klar for Seattle Sounders i den årlige «Superdraften».

– Det er en stor dag for Fjørtoft-familien. Det er et veldig stort steg på veien, men Markus har hatt et realistisk forhold til dette hele veien. Det viktigste er at han ble valgt, og punkt nummer to var at det ble en stor klubb. Større enn Seattle Sounders blir det ikke, sier pappa Fjørtoft til TV 2.